b'\n_START_ARTICLE_\nTuhala kirik\n_START_PARAGRAPH_\nTuhala Kaarli kirik on kirik Kose vallas Kata k\xc3\xbclas endises Tuhala vallas._NEWLINE_Kirikut kasutab Tuhala Kaarli kogudus._NEWLINE_Kirik ehitati aastatel 1775\xe2\x80\x931777. Tuhala m\xc3\xb5isniku Carl Johann Mellini j\xc3\xa4rgi sai see nimeks Kaarli kirik. 1863. aastal ehitati barokne kirik teatud m\xc3\xa4\xc3\xa4ral uusgooti stiilis \xc3\xbcmber. Kiriku l\xc3\xa4\xc3\xa4nek\xc3\xbclge lisati massiivne torn._NEWLINE_Eestis ainukordne kantsel-altar on vanem kui kirik ise, see on p\xc3\xa4rit Tuhala kalmistul asunud jutlusekabelist ning valminud umbes 1600. aastal._NEWLINE_Orel on toodud Kose kirikust, selle valmistas 1849. aastal Gustav Normann.'